Maarent
Maarent on tasu (rent), mis tuleb maksta maa kasutamise eest. Enamasti maksab maarendi maa kasutaja (rentnik) maaomanikule, kusjuures kahe poole vahel on mingil kujul tehtud rendileping. Eestis oli 13.–16. sajandil domineeriv loonusrent, mis tähendas enamasti rendi maksmist teraviljaga. 15. sajandi lõpus ja 16. sajandi algul hakkas Eestis kasvama teorendi osatähtsus. Teorent jäi Eestis valdavaks 1860. aastateni, mil järk-järgult asendus raharendiga.